29. ΣΥΛΛΟΓΙΚΗ ΣΥΜΒΑΣΙΣ ΕΡΓΑΣΙΑΣ της 9 Φεβρ. 1962 (ΔΕΝ 1962 σελ. 209). Περί καθορισμού αποδοχών και λοιπών όρων εργασίας χειριστών και μηχανοδηγών εκσκαπτικών και οδοποιητικών μηχανημάτων των Νομαρχιακών Ταμείων και του Τεχνικού Εξοπλισμού Δήμων-Κοινοτήτων. (Ειρηνοδ. Αθηνών 17/9.3.62 Κοινοπ. Υπουργ. Εργασίας 23083/16.3.62). (Μεταξύ αφ' ενός, των εν τω Κράτει Νομαρχιακών Ταμείων και του Τεχνικού Εξοπλισμού ΔήμωνΚοινοτήτων και αφ' ετέρου της Ομοσπονδίας Χειριστών, Μηχανοδηγών, Οδοστρωτήρων, Συντηρητών και Τεχνικού Προσωπικού Μηχανημάτων Εκτελέσεως Τεχνικών Εργων και Συντηρήσεως Αυτοκινήτων). Άρθρ.1.-Ι.Διά τους πτυχιούχους χειριστάς διαμορφωτήρων (GRADERS) μηχανικών φορτωτών, γερανών, προωθητήρων (BULLDOZZERS) και πτυχιούχους μηχανοδηγούς οδοστρωτήρων ορίζεται: α)Δι' οκτάωρον ημερησίως εργασίαν, 25 εργασίμων ημερών, μηνιαίος μισθός δρχ. 3.750. β)Δι' οκτάωρον εργασίαν ημερησίως, διακεκομμένου χρονικού διαστήματος, ανά εκάστην εργάσιμον ημέραν το 1/25 του μηνιαίου μισθού ήτοι δραχ. 150. γ)Κατώτατον όριον υποχρεωτικής κατά μήνα απασχολήσεως 18 ημερομίσθια. ΙΙ.Διά τους πτυχιούχους μηχανοδηγούς ετέρων μηχανημάτων και τους χειριστάς πασών των λοιπών ειδικοτήτων ορίζεται : α)Δι' οκτάωρον ημερησίως εργασίαν 25 ημερών μηνιαίος μισθός δρχ. 2.750. β)Δι' οκτάωρον ημερησίως εργασίαν διακεκομμένου χρονικού διαστήματος ανά εκάστην εργάσιμον ημέραν το 1/25 του μηνιαίου μισθού ήτοι δρχ. 110. γ)Κατώτατον όριον υποχρεωτικής κατά μήνα απασχολήσεως 13 ημερομίσθια. ΙΙΙ.Εις περίπτωσιν ελλείψεως εργασίας ή διακοπής ταύτης λόγω δυσμενών καιρικών συνθηκών, πέραν των κατά τας ως άνω παρ. Ιγ' και ΙΙγ' καταβαλλομένων υποχρεωτικώς ημερομισθίων, καταβάλλεται δι' εκάστην ημέραν αργίας του μηχανήματος, ημερομίσθιον μειωμένον κατά το ήμισυ : ήτοι δραχ. 75 προκειμένου περί χειριστών της παρ. 1 και δραχ.55 περί μηχανοδηγών ή χειριστών της παρ.ΙΙ του παρόντος άρθρου. IV.Εις περίπτωσιν συνήθους βλάβης του μηχανήματος και πλήρους απασχολήσεως του χειριστού ή μηχανοδηγού διά την επιδιόρθωσιν αυτού, βεβαιουμένης υπευθύνως υπό του αρμοδίου προϊσταμένου, η εργασία αύτη λογίζεται ως γενομένη επί του μηχανήματος. V.Δι' εργασίαν κατά τας Κυριακάς και τας υπό του Νόμου καθοριζομένας ημέρας αργίας καταβάλλεται γενικώς ημερομίσθιον προσηυξημένον κατά 75%. VI.Διά τας πέραν των κεκανονισμένων ωρών εργασίας υπερωρίας, καταβάλλεται η ανά ώραν εργασίας αντιστοιχούσα αποζημίωσις προσηυξημένη κατά 25%. VII.Η καταβολή των δεδουλευμένων ημερομισθίων των ανωτέρω γίνεται ανά 15θήμερον υπό της παρ' η υπηρετούν υπηρεσίας του Νομαρχιακού Ταμείου ή της Νομαρχίας, εφ' όσον δε μεσολαβήση απόλυσις προ του τέλους του δεκαπενθημέρου, ο εργοδότης υποχρεούται όπως εξοφλήση αμέσως τα δεδουλευμένα ημερομίσθια των απολυομένων, παραδίδων συγχρόνως και το βιβλιάριον των Κοινωνικών Ασφαλίσεων και εντός 5 το πολύ ημερών από της απολύσεως. Άρθρ.2.-Εις τους ευδοκίμους κατά συνέχειαν υπηρετούντας εις τα Νομαρχιακά Ταμεία και τον Τεχνικόν Εξοπλισμόν Δήμων-Κοινοτήτων χειριστάς και μηχανοδηγούς, παρέχεται μετά την συμπλήρωσιν εκάστης συνεχούς τριετίας πρόσθετον επίδομα 7% επί των αποδοχών των ή αντιστοίχως επί του ημερομισθίου των και μέχρι το πολύ τεσσάρων τριετών. Άρθρ.3.-Το κατά τας διατάξεις της παρούσης υπηρετούν προσωπικόν, προσλαμβανόμενον δι' εργασίαν υπαίθρου, δεν δικαιούται αποζημιώσεως εκτός έδρας ούτε αποζημιώσεως διά πληρωμήν καταλύμματος. Ο χειριστής ή μηχανοδηγός προσλαμβανόμενος διά τον χειρισμόν ωρισμένου μηχανήματος ή μηχανημάτων, παρακολουθεί τούτο κατά την διάθεσίν του εντός του Νομού ή και εις έτερον Νομόν, μη δικαιούμενος εν τη τελευταία ταύτη περιπτώσει εκτός έδρας αποζημιώσεως, αλλά μόνον των οδοιπορικών αυτού εξόδων. (Μετά την σελ. 214,404(α)  Σελ. 214,405 195-27 Νομαρχιακά Ταμεία 2.Γ.ε.29 Άρθρ.4.-Άπαντες οι εις τους όρους της παρούσης υπαγόμενοι χειρισταί και μηχανοδηγοί υποχρεούνται, εις την τακτικήν ανά 15θήμερον γενικήν συντήρησιν, λίπανσιν και καθαρισμόν του μηχανήματος, εκτός της καθημερινής συνήθους τοιαύτης, γινομένων εντός του εργασίμου οκταώρου. Άρθρ.5.-Απαγορεύεται η απασχόλησις χειριστών και μηχανοδηγών μη εφωδιασμένων διά των υπό των σχετικών Νόμων και Δ/των καθοριζομένων πτυχίων. Άρθρ.6.-Το δώρον εορτών ΧριστουγέννωνΠρώτης του ΄Ετους και Πάσχα θα καταβάλλεται συμφώνως προς τας εκάστοτε εκδιδομένας Υπουργικάς Αποφάσεις, λαμβανομένης ως βάσεως των διά της παρούσης καθοριζομένων μισθών και ημερομισθίων. Άρθρ.7.-Οι προ της ισχύος της παρούσης Συλλογικής Συμβάσεως μισθοί και ημερομίσθια, εφ' όσον είναι ανώτεροι ή κατώτεροι των διά της παρούσης οριζομένων, προσαρμόζονται συμφώνως προς τα διά της παρούσης τιθέμενα όρια. Άρθρ.8.-Οι ανήκοντες εις την δύναμιν της διά της παρούσης συμβαλλομένης Ομοσπονδίας μισθωτοί, δικαιούνται διά δηλώσεώς των εγγράφου, επιδιδομένης επί αποδείξει προς τον εργοδότην των να εκχωρήσουν εκ του μισθού των ποσόν ίσον προς την κατά το καταστατικόν της εν λόγω Ομοσπονδίας οριζομένην υπέρ αυτής συνδρομήν. Επί τη δηλώσει ταύτη οι εργοδόται υποχρεούνται να παρακρατούν το ως άνω ποσόν και αποδίδουν τούτο εις την υπέρ ης η εκχώρησις Ομοσπονδίαν. Ανάκλησις της δηλώσεως εκχωρήσεως επιτρέπεται συμφώνως τω άρθρ. 87 του Αστικού Κώδικος. Άρθρ.9.-Η ισχύς της παρούσης άρχεται από της κατά Νόμον δημοσιεύσεως αυτής διά της Εφημερίδος της Κυβερνήσεως και διαρκεί επί διετίαν από ταύτης. Οι Συμβαλλόμενοι Σελ. 214,406 195-28 